Stanovisko Komisie podľa článku 251 odsek 2 tretí pododsek bod (c) Zmluvy o ES, k zmene(-nám) Európskeho parlamentu v spoločnom stanovisku Rady k návrhu na Rozhodnutie Európskeho Parlamentu a Rady ktorým sa ustanovujú usmernenia pre transeurópske energetické siete a zrušujú rozhodnutia č. 96/391/ES a č. 1229/2003/ES, [KOM(2003) 742 konečné znenie, C5-0064/2004, 2003/0297(COD)] ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2006/0381 v konečnom znení - COD 2003/0297 */





[pic] | KOMISIA EURÓPSKYCH SPOLOČENSTIEV | Brusel, 6.7.2006 KOM(2006) 381 v konečnom znení 2003/0297 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmene(-nám) Európskeho parlamentu v spoločnom stanovisku Rady k návrhu na ROZHODNUTIE EURÓPSKEHO PARLAMENTU A RADY ktorým sa ustanovujú usmernenia pre transeurópske energetické siete a zrušujú rozhodnutia č. 96/391/ES a č. 1229/2003/ES, [KOM(2003) 742 konečné znenie, C5-0064/2004, 2003/0297(COD)] KTORÝM SA MENÍ A DOPĹŇA NÁVRH KOMISIEpodľa článku 250, odsek 2 Zmluvy o ES) 2003/0297 (COD) STANOVISKO KOMISIE podľa článku 251 odsek 2 tretí pododsek bod (c) Zmluvy o ES, k zmene(-nám) Európskeho parlamentu v spoločnom stanovisku Rady k návrhu na ROZHODNUTIE EURÓPSKEHO PARLAMENTU A RADY ktorým sa ustanovujú usmernenia pre transeurópske energetické siete a zrušujú rozhodnutia č. 96/391/ES a č. 1229/2003/ES, [KOM(2003) 742 konečné znenie, C5-0064/2004, 2003/0297(COD)] 1. ÚVOD V článku 251 ods. 2 tretí pododsek písm. c) Zmluvy o ES sa stanovuje, že Komisia má doručiť stanovisko k pozmeňujúcim a doplňujúcim návrhom Európskeho parlamentu v druhom čítaní. Ďalej sa uvádza stanovisko Komisie k pozmeňujúcim a doplňujúcim návrhom Parlamentu. 2. SÚVISLOSTI a) Dátum rozhodnutia Komisie: 10. 12. 2003. b) Dátum odovzdania Európskemu parlamentu a Rade: 11. 12. 2003. d) Dátum stanoviska Európskeho hospodárskeho a sociálneho výboru: 2. 6. 2004. e) Dátum stanoviska Európskeho parlamentu v prvom čítaní: 7. 6. 2005. f) Dátum politickej dohody v Rade: 28. 6. 2005. g) Dátum prijatia spoločnej pozície: 1. 12. 2005. h) Dátum stanoviska Európskeho parlamentu v druhom čítaní: 4. 4. 2006. 3. ÚčEL NÁVRHU Cieľ navrhovanej zmeny je najmä začleniť desať nových členských štátov do prioritných projektov a zlepšiť vykonávanie. Podpora v rámci TEN-E sa sústreďuje na podporu najdôležitejšej kapacity prepojovacích vedení podľa opisu v prílohe IV k pôvodnému návrhu. Hlavné nové prvky navrhovaných usmernení sú: (i) určenie projektov s jasným cezhraničným rozmerom za projekty európskeho záujmu a (ii) vymenovanie európskeho koordinátora , ktorého úlohou by bolo prispievať k ich účinnej príprave a vykonávaniu v dohodnutom časovom rámci. 4. STANOVISKO KOMISIE K POZMEňUJÚCIM A DOPLňUJÚCIM NÁVRHOM EURÓPSKEHO PARLAMENTU 4.1. Pozmeňujúce a doplňujúce návrhy akceptované Komisiou Komisia môže v celom rozsahu akceptovať všetkých 17 pozmeňujúcich a doplňujúcich návrhov prijatých Európskym parlamentom. Sú výsledkom kompromisnej dohody medzi Európskym parlamentom a Radou dosiahnutej v druhom čítaní. Týmito zmenami a doplneniami sa znovu zavádzajú kľúčové prvky návrhu Komisie, konkrétne ide o kategórie „projekty európskeho záujmu“ a „európsky koordinátor“. Dosiahnutie kompromisnej dohody sa uľahčilo uznaním, že relevantné a aktuálne informácie sú v rukách spoločností, ktoré tieto projekty vykonávajú, a nie v rukách členských štátov; týmto návrhom rozhodnutia sa preto členským štátom ukladá povinnosť zabezpečiť tok informácií o projektoch európskeho záujmu a ich nadnárodnej koordinácii. Pozmeňujúce a doplňujúce návrhy k spoločnej pozícii sa týkajú najmä týchto oblastí: - opätovné zavedenie kategórie „ projekty európskeho záujmu “ [článok 1 ods. 1, článok 5 písm. a), článok 6 ods. 5 a článok 8], - odstupňovanie prednostného prístupu k finančným prostriedkom podľa zdroja spolufinancovania, pričom „primeranú prednosť“ pri financovaní podľa nariadenia Rady (ES) č. 2236/95, pričom sa venuje „osobitná pozornosť“ projektom vyhláseným za budúce projekty európskeho záujmu, pokiaľ ide o poskytovanie finančných prostriedkov podľa ostatných komunitárnych fondov na spolufinancovanie (článok 8 ods. 2 a 3), - nadnárodná koordinácia medzi členskými štátmi, ak dochádza teraz alebo potenciálne k významnému oneskoreniu pokroku pri jednom z projektov, ktoré boli vyhlásené za projekty európskeho záujmu, a potom Komisia môže príslušné členské štáty požiadať, aby zabezpečili poskytnutie zdôvodnenia tohto oneskorenia do troch mesiacov (článok 8 ods. 6), - členské štáty trvali na vypustení ustanovenia, že Komisia sa v prípade oneskorení môže rozhodnúť odvolať vyhlásenie o európskom záujme , pretože tieto oneskorenia majú iba obmedzený vplyv na fázu výstavby, ktorú realizujú súkromné spoločnosti. Z hľadiska pokroku v koordinácii a monitorovania je táto pozícia pre Komisiu prijateľná, - znovuzavedenie európskeho koordinátora , ktorého má určiť Komisia po dohode s príslušnými členskými štátmi a po konzultácii s Európskym parlamentom, a to v prípadoch, keď sa pri niektorom projekte vyhlásenom za projekt európskeho záujmu vyskytnú ťažkosti súvisiace s oneskorením alebo vykonávaním (článok 10 ods. 1), - špecifikácia požiadaviek na oznamovanie : Členské štáty predložia Komisii, a to s použitím návrhu časového plánu, ktorý poskytne Komisia, aktualizovaný a orientačný časový plán dokončenia projektov európskeho záujmu. Komisia predkladá dvojročné správy o pokroku týkajúcom sa týchto projektov; ak je pre predmetný projekt menovaný európsky koordinátor, tento koordinátor by prebral zodpovednosť za túto úlohu (článok 9 ods. 1 a 2). 5. ZÁVER Podľa článku 250 ods. 2 Zmluvy o ES Komisia mení a dopĺňa svoj návrh tak ako sa uvádza vyššie v texte.